ZAPISNIK

36. sjednice Vijeća Mjesnog odbora Kupinečki Kraljevec I.,
održane 25. ožujka 2024. (ponedjeljak),
 s početkom u 19,30 sati
Nazočni članovi Vijeća: Žarko Vučak, Ivana Pogačić, Stjepan Barić, Lucija Josipović i Darko Pereković.
Zapisnik vodi: Lidija Špišić, stručni referent za rad tijela mjesne samouprave.
Predsjedava: Žarko Vučak, predsjednik Vijeća.
      Predsjednik Vijeća, pozdravlja nazočne, konstatira da sjednici nazoče svi članovi Vijeća što znači da Vijeće može pravovaljano odlučivati te otvara 36. sjednicu Vijeća. 
      Predlaže da Vijeće započne s radom te da prije usvajanja dnevnog reda usvoji zapisnik 35. sjednice. Otvara raspravu.      
       Vijeće je jednoglasno (5 „za“) usvojilo zapisnik 35. sjednice.
Predsjednik Vijeća konstatira da su članovi Vijeća prije sjednice primili prijedlog dnevnog reda. Predlaže dopunu dnevnog reda točkom: „Prijedlog zaključka o prijedlogu lokacije za izgradnju dječjeg vrtića u Kupinečkom Kraljevcu“ . Pita ima li drugih prijedloga.

Budući da nema drugih prijedloga, prijedlog dopune dnevnog reda daje na glasovanje.
Vijeće je jednoglasno (5 „za“) usvojilo prijedlog dopune te ista postaje sastavni dio prijedloga dnevnog reda.

Predsjednik Vijeća prijedlog dnevnog reda daje na glasovanje.
      Vijeće je jednoglasno (5 „za“) usvojilo
dnevni red:
1. Prijedlog zaključka o prijedlogu lokacije za izgradnju dječjeg vrtića u Kupinečkom Kraljevcu
2. Prijedlog zaključka o  potrebi  uređenja objekta mjesne samouprave, MO Kupinečki Kraljevec 

    I., Mrakov breg 1, nakon korištenja istog za održavanje nastave Područne škole Kupinečki 
    Kraljevec
3. Prijedlog zaključka o potrebi poboljšanja javne rasvjete na području Mjesnog odbora Kupinečki     

    Kraljevec I.

4. Rasprava o organizaciji manifestacije „Ivanje u Kupinečkom Kraljevcu“ 

5. Obavijesti, pitanja i prijedlozi          

Ad 1)  Prijedlog zaključka o prijedlogu lokacije za izgradnju dječjeg vrtića u Kupinečkom 

           Kraljevcu

Predsjednik Vijeća, Žarko Vučak iznosi da je prilikom otvorenja Područne škole u Kupinečkom Kraljevcu, Gradonačelniku Grada Zagreba rekao da je razočaran jer nije spomenuo izgradnju dječjeg vrtića u Brezovici kad je nabrajao projekte čija realizacija slijedi, a od suradnika Gradonačelnika saznao je da ništa nije poduzeto u cilju rješavanja imovinsko-pravnih odnosa na lokaciji budućeg dječjeg vrtića u Brezovici. S obzirom na navedeno te da je u međuvremenu došao odgovor Vodoopskrbe i odvodnje d.o.o. vezano uz zemljište na kojem je postrojenje lokalnog vodovoda i rješenje o rušenju starog dućana u ulici Kraljevečki brijegi, mišljenja je da Vijeće treba nastaviti s inicijativom za izgradnju dječjeg vrtića u Kupinečkom Kraljevcu. Otvara raspravu.
            Temeljem kraće rasprave u kojoj su sudjelovali svi članovi Vijeća, predsjednik Vijeća utvrđuje Prijedlog zaključka te ga daje na glasovanje.
             Vijeće je jednoglasno (5 „za“)  donijelo 
ZAKLJUČAK

o prijedlogu lokacije za izgradnju dječjeg vrtića u Kupinečkom Kraljevcu

1. Vijeće Mjesnog odbora Kupinečki Kraljevec I. potaknuto velikim problemima roditelja ovog područja s upisom djece u dječje vrtiće i najavama ubrzane gradnje dječjih vrtića u Gradu te dobivenim informacijama i očitovanjima na Zaključak o prijedlogu lokacije za izgradnju dječjeg vrtića na području u Kupinečkom Kraljevcu, donesen na 24. sjednici, 26. travnja 2023., ponovno je razmotrilo mogućnosti izgradnje vrtića na zemljištu u vlasništvu Grada na području ovog Mjesnog odbora Kupinečki Kraljevec I.

2. Vijeće je predložilo da se dječji vrtić izgradi na česticama  k.č. br. 947/11 i 947/13 k.o.,
Kupinečki Kraljevec budući da je katastarska čestica 947/13   u vlasništvu Grada, a kako se na njoj nalazi i objekt za koji je izdano rješenje za rušenje, smanjili bi se troškovi vezani za komunalne doprinose. Gradski ured za obnovu, izgradnju, prostorno uređenje, graditeljstvo i komunalne poslove obavijestio je Vijeće da je projekt uklanjanja izrađen te se rušenje očekuje u svibnju 2024.
Katastarska čestica 947/11 je u vlasništvu mjesne samouprave. Izgradnjom nove prepumpne stanice u Grančarskoj ulici, postrojenje starog lokalnog vodovoda na  predmetnoj parceli više nije u funkciji, a dobivenim očitovanjem od Vodoopskrbe i odvodnje d.o.o. stvoreni su preduvjeti za korištenje predmetne parcele za izgradnju dječjeg vrtića.

3. Vijeće kao drugu potencijalnu lokaciju predlaže k.č b. 892/2  k.o. Kupinečki Kraljevec također u vlasništvu Grada Zagreba.

4. Ovaj Zaključak dostavlja se Vijeću Gradske četvrti Brezovica na dalje postupanje.

O b r a z l o ž e n j e

Vijeće Mjesnog odbora Kupinečki Kraljevec I. potaknuto velikim problemima roditelja s ovog područja s upisom djece u dječje vrtiće i najavama ubrzane gradnje vrtića u Gradu te dobivenim informacijama i očitovanjima na Zaključak o prijedlogu lokacije za izgradnju dječjeg vrtića na području u Kupinečkom Kraljevcu, donijet na 24. sjednici, 26. travnja 2023., ponovno je razmotrilo mogućnosti izgradnje vrtića na zemljištu u vlasništvu Grada na području ovog Mjesnog odbora Kupinečki Kraljevec I.

Vijeće je ustanovilo da postoje dvije lokacije sa zemljištem u vlasništvu Grada Zagreba koje bi se mogle iskoristiti za gradnju dječjeg vrtića. 

Prva lokacija je uz županijsku cestu na dvije k.č. koje bi se objedinile u jednu (k.č. br. 947/11 i 947/13 k.o. Kupinečki Kraljevec). Na k.č. 947/13 nalazi se objekt stare trgovine za koji je izdano rješenje za rušenje. Na k.č. 947/11 nalazi se postrojenje starog lokalnog vodovoda koje više nije u funkciji nakon izgradnje nove prepumpne stanice u Grančarskoj ulici.

Katastarska čestica 947/11 je nakon predaje lokalnog vodovoda  tadašnje Mjesne zajednice Kupinečki Kraljevec Vodoopskrbi i odvodnji d. o. o. na upravljanje prešla u posjed Vodoopskrbi i odvodnji. Kako, prema raspoloživim saznanjima, postojeće postrojenje i sabirni bunari na navedenoj čestici više nisu u funkciji, Vijeće je tražilo od Gradskog ureda za mjesnu samoupravu, civilnu zaštitu i sigurnost da  zatraži očitovanje od Vodoopskrbe i odvodnje d.o.o. o perspektivi korištenja navedene čestice, odnosno može li ju Grad koristiti za izgradnju dječjeg vrtića ili ju privesti nekoj drugoj svrsi.

Budući da je zaprimljena informacija Gradskog ureda za obnovu, izgradnju, prostorno uređenje, graditeljstvo i komunalne poslove da je projekt uklanjanja stare trgovine na kč.br. 947/13 izrađen te se rušenje planira u svibnju 2024., kao i da je dobiveno očitovanje Vodoopskrbe i odvodnje d.o.o. za parcelu 947/11, Vijeće je mišljenja da su stvoreni preduvjeti za korištenje predmetnih parcela za izgradnju dječjeg vrtića na k.č. br. 947/11 i 947/13 k.o.Kupinečki Kraljevec.

Vijeće kao drugu potencijalnu lokaciju predlaže k.č br. 892/2  k.o. Kupinečki Kraljevec. Radi se o čestici koja se nalazi zapadno od ulice Ograja. Treba napomenuti da bi se zbog neposredne blizine  k.č. 947/13 mogla koristiti kao parking za potrebe dječjeg vrtića. 

Prilog zaključka: Prijedlog projektnog zadatka dječjeg vrtića u MO Kupinečki Kraljevec I.

Ad 2) Prijedlog zaključka o  potrebi  uređenja objekta mjesne samouprave, MO Kupinečki 

           Kraljevec I., Mrakov breg 1, nakon korištenja istog za održavanje nastave Područne škole

           Kupinečki Kraljevec

          Predsjednik Vijeća, Žarko Vučak konstatira da su članovi Vijeća primili Prijedlog zaključka u pisanom obliku, obrazlaže isti te otvara raspravu.
         Budući da se nitko nije javio za riječ, Prijedlog zaključka daje na glasovanje.          

          Vijeće je jednoglasno (5 „za“) donijelo

ZAKLJUČAK

o potrebi  uređenja objekta mjesne samouprave,  MO Kupinečki Kraljevec I., Mrakov breg 1, nakon korištenja istog za održavanje nastave Područne škole Kupinečki Kraljevec

1. Vijeće Mjesnog odbora Kupinečki Kraljevec I. detaljno je pregledalo stanje objekta mjesne samouprave, MO Kupinečki Kraljevec I., Mrakov breg 1, nakon dvogodišnjeg korištenja objekta za održavanje nastave za vrijeme dogradnje i rekonstrukcije  Područne škole Kupinečki Kraljevec. 

2. Vijeće je ustanovilo da je došlo do niz oštećenja na opremi objekta, parketu na katu te nakupljanju prljavštine i mrlja na zidovima. 

3. S obzirom na navedeno, Vijeće traži da nadležne službe Grada Zagreba odmah pristupe aktivnostima kako bi se izveli sljedeći radovi:

· ličenje svih zidova u objektu

· popravak oštećenih elektro utičnica 

· popravak štoka u sanitarnom čvoru 

· brušenje i lakiranje parketa u dvorani na katu

· krpanje oštećenja zida kod plinskog bojlera

· popravak oštećenih oluka

· popravak roleta.

4. Ovaj zaključak dostavlja se Vijeću Gradske četvrti Brezovica na dalje postupanje.

Ad 3) Prijedlog zaključka o potrebi poboljšanja javne rasvjete na području Mjesnog odbora 

           Kupinečki Kraljevec I.

          Predsjednik Vijeća, Žarko Vučak konstatira da su članovi Vijeća primili Prijedlog zaključka u pisanom obliku. Otvara raspravu.

         Nakon kraće rasprave, predsjednik daje na glasovanje Prijedlog zaključka.

         Vijeće je jednoglasno (5 „za“) donijelo

Z A K LJ U Č A K

o potrebi poboljšanja javne rasvjete na području

Mjesnog odbora Kupinečki Kraljevec I.

1. Na osnovu zahtjeva građana, Vijeće Mjesnog odbora Kupinečki Kraljevec I. razmotrilo je stanje javne rasvjete na području Mjesnog odbora Kupinečki Kraljevec I. i zaključilo da je zahtjev građana za poboljšanje javne rasvjete opravdan te predlaže Gradskom uredu za obnovu, izgradnju, prostorno uređenje, graditeljstvo i komunalne poslove da se u ulici Ograja izvede poboljšanje javne rasvjete:

	R.br.
	Lokacija - ulica
	Opis


	Količina /duljina 

	1. 
	Ograja
	Četiri stupa od raskrižja  s ulicom Mrakov breg 
	4 stupa, 120 m 


2. Ovaj zaključak dostavlja se Vijeću Gradske četvrti Brezovica i Gradskom uredu za obnovu, izgradnju, prostorno uređenje, graditeljstvo i komunalne poslove na dalje postupanje.

O b r a z l o ž e n j e

      Na osnovu zahtjeva građana, Vijeće Mjesnog odbora Kupinečki Kraljevec I. razmotrilo je stanje javne rasvjete na području Mjesnog odbora Kupinečki Kraljevec I.

Vijeće je ocijenilo da je zahtjev opravdan te predlaže poboljšanje javne rasvjete u ulici Ograja. 

Naime, radi se o ulici koju zbog manjeg prometa djeca i mladež koriste za dolazak i odlazak na sportsko rekreacijski centar i školu. Postoje uvjeti da se u ulici postave stupovi. Predlaže se da se postave četiri stupa, od raskrižja  s ulicom Makov breg čime bi se osiguralo sigurnije kretanje pješaka. 

        S obzirom na navedeno, Vijeće predlaže Gradskom uredu za obnovu, izgradnju, prostorno uređenje, graditeljstvo i komunalne poslove i promet da se u ulici Ograja  izvede poboljšanje javne rasvjete.

Ad 4) Rasprava o organizaciji manifestacije „Ivanje u Kupinečkom Kraljevcu“ 
       Predsjednik Vijeća, Žarko Vučak podsjeća članove da je za manifestastaciju „Ivanje u Kupinečkom Kraljevcu“ Vijeće Mjesnog odbora osiguralo sredstava za uslugu svjetlosne i razglasne tehnike te za dio troška koncerta, a dio bi trebao podmiriti Centar za kulturu Novi Zagreb. Još nije poznat iznos sredstava s kojima će u organizaciji manifestacije sudjelovati Centar za kulturu Novi Zagreb. Vijeće Gradske četvrti Brezovica osiguralo je sredstva za najam šatora i pivskih stolova. Zainteresirani muzički sastavi trebali bi što prije poslati ponudu Gradu Zagrebu kako bi se na vrijeme odradio postupak javne nabave. Moli potpredsjednicu da se angažira po pitanju rješavanja navedene problematike.
Ad 5) Obavijesti, pitanja i prijedlozi 
        Vezano uz problematiku koja je nastala postavljanjem tobogana na privatno zemljište kod dječjeg igrališta u ulici Kraljevečki brijegi IX. odvojak o čemu je Vijeće više puta raspravljalo te je Vijeće Gradske četvrti Brezovica osiguralo sredstva za izmještanje predmetne sprave, Predsjednik Vijeća, Žarko Vučak upoznaje članove Vijeća da ga je predsjednik Vijeća Gradske četvrti Brezovica, Tomislav Cavrić informirao da je zaprimio peticiju kojom dio građana traži da sprava ostane kod dječjeg igrališta. 
Budući da postavljanje navedene sprave nije bio prijedlog Vijeća Mjesnog odbora Kupinečki Kraljevec I., mišljenja je da bi navedenu problematiku trebalo rješavati Vijeće Gradske četvrti Brezovica uz preporuku da angažira geodeta.

       Članica Vijeća, Lucija Josipović informira članove Vijeća o novom parkiralištu za šlepere u ulici Palčićka. Zanima ju ima li ulica uvjete za promet tih vozila.
       Predsjednik Vijeća, Žarko Vučak informira članove Vijeća da će predsjednik Vijeća Gradske četvrti Brezovica ići na sastanak u Vodoopskrbu i odvodnju d.o.o. te ga je Voditelj Područnog odsjeka pitao ima li prijedloga za upite na sastanku. Tražio je da  Vodoopskrba i odvodnja d.o.o. odgovori planiraju li raspisati natječaj izgradnju kanalizacije u ulicama Kraljevečki brijegi V. i VI. odvojak i rekonstrukciju vodoopskrbne mreže  u ulici Kraljevečki brijegi VI. odvojak.
       Budući da se nitko ne javlja za riječ, predsjednik Vijeća zaključuje 36. sjednicu Vijeća Mjesnog odbora Kupinečki Kraljevec I.

           Dovršeno u 20,45  sati.
         Zapisnik vodila:
            Lidija Špišić
     KLASA: 024-08/24-003/714
     URBROJ: 251-13-11-8/005-24-2
     Kupinečki Kraljevec, 25. ožujka 2024. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
	Izvješće o glasanju

na 36. sjednici Vijeća Mjesnog odbora Kupinečki Kraljevec I.,

25. ožujka 2024.

